Greek Legal Document

Category: 142

Content:
4. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΟΙΚΟΝΟΜΙΚΩΝ Αριθ. 416734/4701 της 6/31 Δεκ. 1980 Περί καθορισμού των υπηρεσιών και της συνεργασίας αυτών για την τήρηση του καθεστώτος εισαγωγών και εξαγωγών με τις τρίτες χώρες στα ζώντα φυτά και άνθη. Έχοντας υπόψη: -Την Συνθήκη της Ρώμης. -Την Συνθήκη Προσχωρήσεως της Ελλάδος στις Ευρωπαϊκές Κοινότητες, που κυρώθηκε με τον Νόμ. 945/79. -Την υπάρχουσα Κοινοτική Νομοθεσία για τα ζώντα φυτά και άνθη αφορώσα το καθεστώς εισαγωγών και εξαγωγών με τις τρίτες χώρες καθοριζόμενο από τους παρακάτω κανονισμούς: α)Κ. 3353/75. β)Κ. 1767/68. -Τον Νομ. 992/79 «περί οργανώσεως των διοικητικών υπηρεσιών δια την εφαρμογήν της Συνθήκης Προσχωρήσεως της Ελλάδος στις Ευρωπαϊκές Κοινότητες και ρυθμίσεως συναφών θεσμικών και οργανωτικών θεμάτων». -Το Π.Δ. 397/80 περί οργανώσεως της Υπηρεσίας Διαχειρίσεως Αγορών Γεωργικών Προϊόντων (Υ.Δ.Α.ΔΕ.Π.) και τροποποίηση του Π.Δ. 433/77 «περί οργανισμού του Υπουργείου Γεωργίας». -Το Νόμ. 400/1976 περί Υπουργικού Συμβουλίου αποφασίζουμε: 1.Το «Έγγραφο παρακολουθήσεως» (DOCUMENT DE SURVEILLANCE) που προβλέπεται από τον κανονισμό Ε.Ο.Κ. 3353/75 για τη εισαγωγή ζώντων φυτών και ανθέων από τις χώρες που μνημονεύονται στο σχετικό παράρτημα του Κανονισμού, εκδίδεται σύμφωνα με τα προβλεπόμενα από τον Κανονισμό αυτό από την Υπηρεσία Διαχειρίσεως Αγορών Γεωργικών Προϊόντων (Υ.Δ.Α.ΓΕ.Π.) 2.Οι Τελωνειακές Αρχές θα γνωρίζουν στην ΥΔΑΓΕΠ σύμφωνα με τα καθοριζόμενα στην απόφαση 423198/5489/30-12-80 τα στοιχεία προβλέπονται στο άρθρ. 3 του ανωτέρω κανονισμού, ήτοι: α)Καταγωγή προϊόντων. β)Εισαγόμενη ποσότητα. γ) Τιμή εισαγωγής. δ)Ημερομηνία εισαγωγής. 3.Οι αρμόδιοι ποιοτικοί ελεγκτές των περιφερειακών υπηρεσιών του Υπουργείου Γεωργίας, κατά τον ποιοτικό έλεγχο των προς εξαγωγήν βολβωδών ανθέων, θα ελέγχουν την τήρηση των διατάξεων του Κανονισμού 1767/68 άρθρ. 2 και 3, όσον αφορά τον σεβασμό της ελαχίστης τιμής των προϊόντων αυτών. 4.Η γνωστοποίηση των εθνικών περιοριστικών μέτρων εισαγωγής ή εξαγωγής (CLAUSE DE SAUVE CARDE) εις τον τομέα τούτο θα γνωστοποιείται από την ΥΔΑΓΕΠ εις τα Τελωνεία της χώρας κατά τα καθοριζόμενα με την 423198/5489/30-12-80 απόφαση. 5.Η ΥΔΑΓΕΠ και οι Τελωνειακές Αρχές θα επιλαμβάνονται, κατά λόγον αρμοδιότητας, της ρυθμίσεως συναφών θεμάτων που προκύπτουν από την εφαρμογή στη Χώρα μας της κοινοτικής νομοθεσίας σχετικά με τις εισαγωγές και εξαγωγές των ζώντων φυτών και ανθέων, ως και εκείνων που ήθελον προκύψει εκ της τυχόν αλλαγής της κοινοτικής νομοθεσίας εις τον τομέα τούτο. 6.Η ισχύς της παρούσας, που θα δημοσιευτεί στην Εφημερίδα της Κυβερνήσεως, αρχίζει από την 1η Ιαν. 1981. 5. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ, ΟΙΚΟΝΟΜΙΚΩΝ ΚΑΙ ΑΝΕΥ ΧΑΡΤΟΦΥΛΑΚΙΟΥ ΕΠΙ ΘΕΜΑΤΩΝ Ε.Ο.Κ. Αριθ. 423198/5489 ττης 30/31 Δεκ. 1980 (ΦΕΚ Β΄ 1319) Περί Γενικών Αρχών εφαρμογής στην Ελλάδα των ρυθμίσεων της Κοινής Γεωργικής Πολιτικής για τις εισαγωγές και εξαγωγές γεωργικών προϊόντων, την είσπραξη των γεωργικών εισφορών, την χορήγηση των σχετικών κοινοτικών ενισχύσεων και την διενέργεια των αναγκαίων ελέγχων. Έχοντας υπόψη: Την Συνθήκη της Ρώμης. Την Συνθήκη Προσχωρήσεως της Ελλάδος στις Ευρωπαϊκές Κοινότητες, που κυρώθηκε με τον Νόμ. 945/79. Τον Νομ. 992/79 «περί οργανώσεως των διοικητικών υπηρεσιών δια την εφαρμογήν της Συνθήκης Προσχωρήσεως της Ελλάδος στις Ευρωπαϊκές Κοινότητες και ρυθμίσεως συναφών θεσμικών και οργανωτικών θεμάτων». Το Π.Δ. 433/77 «περί οργανισμού του Υπουργείου Γεωργίας». Το Π.Δ. 397/80 «περί οργανώσεως της Υπηρεσίας Διαχειρίσεως Αγορών Γεωργικών Προϊόντων (Υ.Δ.Α.ΓΕ.Π.) και τροποποιήσεως του Π.Δ. 433/77 «περί οργανισμού του Υπουργείου Γεωργίας». Το Π.Δ. 636/77 «περί οργανισμού Υπουργείου Οικονομικών». Τον Νόμ. 400/76 «περί Υπουργικού Συμβουλίου». Τις διατάξεις της ελληνικής και κοινοτικής νομοθεσίας για τις εισαγωγές και εξαγωγές γεωργικών προϊόντων, την είσπραξη δασμών και γεωργικών εισφορών, την χορήγηση ενισχύσεων στην εξαγωγή και εισαγωγή γεωργικών προϊόντων, την διενέργεια οικονομικών και λοιπών ελέγχων προς αποφυγήν ατασθαλιών στις εισαγωγές και εξαγωγές γεωργικών προϊόντων και την χορήγηση σχετικών οικονομικών ενισχύσεων και Ότι οι επείγουσες πληροφορίες, οι σχετικές  με την εφαρμογή στην Ελλάδα των ρυθμίσεων  της Κοινής Γεωργικής Πολιτικής για τις  εισαγωγές και εξαγωγές των γεωργικών προϊόντων (μεταβλητοί δασμοί, αντισταθμιστικές εισφορές, τέλη εισαγωγής   ή   εξαγωγής,   νομισματικά   εξισωτικά  ποσά (Αντί για τη σελ. 182,37) Σελ. 182,37(α) Τεύχος ΣΤ23-Σελ. 5 Συνθήκη ΕΟΚ και Γεωργική Πολιτική 16.Α.ο.4-5 επιδοτήσεις εξαγωγής ή εισαγωγής, απαγορεύσεις εισαγωγών ή εξαγωγών κλπ., θα παρέχονται στη χώρα μας, σύμφωνα με τη σχετική πρόταση της Γενικής Διευθύνσεως Γεωργίας της Επιτροπής των Ευρωπαϊκών Κοινοτήτων, με απ’ ευθείας τηλετυπική και τηλεφωτοαντιγραφική σύνδεση της ως άνω υπηρεσίας των Ευρωπαϊκών Κοινοτήτων (AGRECΒρυξέλλες) με το Υπουργείο Γεωργίας – Υπηρεσία Διαχειρίσεως Αγορών Γεωργικών Προϊόντων (Υ.Δ.Α.ΓΕ.Π.-Αθήναι), αποφασίζουμε: 1.Η Υπηρεσία Διαχειρίσεως Αγορών Γεωργικών Προϊόντων (Υ.Δ.Α.Γ.Ε.Π.) μεταβιβάζει, με τηλέτυπο ή άλλο πρόσφορο μέσο, τις ως άνω επείγουσες πληροφορίες, του Υπουργείου Συντονισμού (Γεν. Δ/νση Σ.Ε.-Ε.Κ.), το Υπουργείον Οικονομικών (Γεν. Δ/νση Τελωνείων και αρμόδια Τελωνεία) και λοιπές αμέσως ενδιαφερόμενες υπηρεσίες του Υπουργείου Γεωργίας, άλλων Υπουργείων και Δημοσίων Οργανισμών. Η έκταση της πληροφορήσεως εκάστης υπηρεσίας και η μορφή με την οποία αύτη θα διαβιβάζεται θα καθορισθεί δι’ αποφάσεως του Υπουργού Γεωργίας κατόπιν εισηγήσεως της Υ.Δ.Α.Γ.Ε.Π. και συμφώνου γνώμης της ενδιαφερομένης Υπηρεσίας. 2.Η εφαρμογή από τα Τελωνεία της Χώρας του κοινοτικού καθεστώτος για τις εισαγωγές και εξαγωγές γεωργικών προϊόντων και ειδικότερα των εις τας επομένας παραγράφους οριζομένων πραγματοποιείται επί τη βάσει σχετικών οδηγιών της Υ.Δ.Α.ΓΕ.Π. που θα συντάσσονται σε συνεργασία με την Γενική Δ/νση Τελωνείων. Κατ’ εξαίρεση σε περιπτώσεις κοινοτικών μέτρων αμέσου εφαρμογής (επιβολή αντισταθμιστικών εισφορών ή τελών, απαγόρευση εισαγωγών ή εξαγωγών κλπ.) τα Τελωνεία θα ενεργούν επί τη βάσει των πληροφοριών που θα παρέχονται σ’ αυτά από την Υ.Δ.Α.ΓΕ.Π. 3.Η εισαγωγή ή εξαγωγή των γεωργικών προϊόντων επιτρέπεται μόνο επί τη προσκομίσει των πιστοποιητικών, εγγράφων συνοδείας και λοιπών δικαιολογητικών, που προβλέπονται από την εκάστοτε ισχύουσα κοινοτική νομοθεσία. Σε κάθε περίπτωση τα πιστοποιητικά και λοιπά δικ/κά, που προβλέπονται από τους κανονισμούς της Κοινής Γεωργικής Πολιτικής, θα πρέπει να έχουν εκδοθεί από τις εξουσιοδοτημένες από κάθε Κράτος Αρχές. «4.Η είσπραξη από τα Τελωνεία των διαφόρων γεωργικών εισφορών (μεταβλητών δασμών, αντισταθμιστικών εισφορών, τελών, Νομισματικών Εξισωτικών Ποσών κλπ.) θα ενεργείται επί τη βάσει επεξεργασμένων πληροφοριών που θα παρέχονται  Σελ. 182,38(α) Τεύχος ΣΤ23-Σελ. 6. από τη Δ/νση Εξωτερικής Αγοράς της πρώην ΥΔΑΓΕΠ. Ειδικότερα όσα από τα ανωτέρω ποσά αποτελούν πόρους του Ευρωπαϊκού Γεωργικού Ταμείου Προσανατολισμού και Εγγυήσεων ΕΓΤΠΕ-EEOGA (Ν.Ε.Π. ενδοκοινοτικού εμπορίου) βεβαιώνονται και εισπράττονται από τα Τελωνεία σε πίστωση των δύο προσωρινών λογαριασμών που συστάθηκαν στο Κεντρικό Κατάστημα της Τράπεζας της Ελλάδος με τους τίτλους: ΕΝΔΟΚΟΙΝΟΤΙΚΑ Ν.Ε.Π. ΕΙΣΑΓΩΓΗΣ (EEOGA) Νο 242177. ΕΝΔΟΚΟΙΝΟΤΙΚΑ Ν.Ε.Π. ΕΞΑΓΩΓΗΣ (EEOGA) No 242178. H Τράπεζα της Ελλάδος (Τμήμα Σχέσεων μετά του Δημοσίου) θα μεταφέρει στο τέλος κάθε μήνα, το προϊόν των λογαριασμών αυτών σε πίστωση του λογαριασμού 4455/586 «ΥΔΑΓΕΠ-ΕΓΤΠΕ (EEOGA) ΕΓΓΥΗΣΕΙΣ» που τηρείται στην Αγροτική Τράπεζα της Ελλάδος-Τμήμα Λογαριασμών μετά του Δημοσίου. Αντίγραφα κίνησης των λογαριασμών θα στέλνει η Τράπεζα της Ελλάδος: Στην Δ/νση IV-EOK του Γενικού Λογιστηρίου του Κράτους. Στην Δ/νση Οικονομικής Διαχείρισης του Υπουργείου Γεωργίας». Η παρ. 4 τροποποιήθηκε ως άνω από την 478021/7-8 Σεπτ. 1983 (ΦΕΚ Β΄ 523) κοινή απόφαση των Υπουργών Εθνικής Οικονομίας, Οικονομικών και Γεωργίας. 5.Τα Τελωνεία θα γνωρίζουν στην Υ.Δ.Α.ΓΕ.Π. μέσα στα χρονικά όρια, που ορίζουν οι Κοινοτικοί Κανονισμοί, τα στοιχεία, που θα ζητούνται εκάστοτε για τις εισαγωγές και εξαγωγές των γεωργικών προϊόντων (ποσότητες και αξία CIF και στατιστική, κατά κωδικό αριθμό προϊόντος, χώρα καταγωγής κλπ.). 6.Οι Τελωνειακές αρχές θα παρέχουν στην Υ.Δ.Α.Γ.Ε.Π., για την πληρωμή των κοινοτικών ενισχύσεων απ’ αυτήν, παραστατικά, σ’ όσες περιπτώσεις απαιτείται τούτο, καθώς επίσης και κάθε αναγκαία πληροφορία στην εισαγωγή ή εξαγωγή γεωργικών προϊόντων. 7.Οι τελωνειακές αρχές θα βεβαιώνουν επί των τελωνειακών εγγράφων, σ’ όσες περιπτώσεις απαιτείται από την κοινοτική νομοθεσία, την ελληνική ή κοινοτική καταγωγή των εξαγομένων γεωργικών προϊόντων, δικαιούμενες να ζητήσουν, εφ’ όσον το κρίνουν αναγκαίο, την προσκόμιση σχετικών βεβαιωτικών εγγράφων άλλων αρχών ή άλλων στοιχείων αποδεικτικών της καταγωγής των προϊόντων. 8.Οι τελωνειακές αρχές ζητούν, σ’ όσες περιπτώσεις κρίνεται αναγκαίο ή απαιτείται από την κοινοτική νομοθεσία, βεβαίωση της αρμοδίας υπηρεσίας του Γενικού Χημείου του Κράτους ή άλλων αρμοδίων υπηρεσιών, κρατικών εργαστηρίων ή δημοσίων οργανισμών, για την χημική σύνθεση ή ποιοτική κατάσταση των εξαγομένων ή εισαγομένων γεωργικών προϊόντων. 16.Α.ο.5 Συνθήκη ΕΟΚ και Γεωργική Πολιτική 9.Για όσες περιπτώσεις, σύμφωνα με τους κοινοτικούς κανονισμούς, δεν απαιτείται προσκόμιση επίσημης βεβαίωσης για την χημική σύνθεση ή την ποιοτική κατάσταση των γεωργικών προϊόντων, αλλά σχετική δήλωση του εισαγωγέως ή εξαγωγέως, οι Τελωνειακές αρχές ενεργούν, με τη βοήθεια των υπηρεσιών του Γενικού Χημείου του Κράτους ή και εκείνων του Υπουργείου Γεωργίας ή άλλων Υπουργείων και Οργανισμών, δειγματοληπτικούς ελέγχους για την ακρίβεια των δηλώσεων, παραπέμπουν δε στην δικαιοσύνη ή επιβάλλουν τις προβλεπόμενες από το νόμο διοικητικές ποινές, σ’ όσες περιπτώσεις διαπιστώνεται ανακρίβεια δηλώσεων, θα γνωρίζουν δε στην Υ.Δ.Α.ΓΕ.Π. και στη Γενική Δ/νση Τελωνείων, με μηνιαίες εκθέσεις τους, τις διαπιστωθείσες ανακριβείς δηλώσεις και τις τυχόν επιβληθείσες ποινές. 10.Υ.Δ.Α.ΓΕ.Π. και η Δ/νση Τελωνειακών ερευνών (ΔΙΤΕ) θα ενεργούν, από κοινού ή κατά λόγον αρμοδιότητος, τους αναγκαίους ελέγχους και έρευνες, που προβλέπονται από τον Κανονισμό Ε.Ο.Κ. 283/72 και την κατευθυντήρια οδηγία 77/435/Ε.Ο.Κ. για την ανακάλυψη και την δίωξη ατασθαλιών, που οφείλονται σε ηθελημένη, ή μη, αντικανονική εφαρμογή της κοινοτικής νομοθεσίας για τις εισαγωγές και εξαγωγές γεωργικών προϊόντων και χορήγηση των σχετικών κοινοτικών ενισχύσεων. 11.Για την διευκόλυνση της πραγματοποιήσεως των ελέγχων αυτών, οι ενδιαφερόμενοι για τη λήψη κοινοτικής ενισχύσεως για εισαγωγή ή εξαγωγή γεωργικών προϊόντων, καταθέτουν υποχρεωτικά στην Υ.Δ.Α.ΓΕ.Π. μαζί με την σχετική αίτησή τους, δήλωση του Νόμ. 105/69 στην οποία θα αναφέρουν ότι: α)Τα υποβαλλόμενα δικ/κά είναι γνήσια και τα αναγραφόμενα εις αυτά στοιχεία είναι ακριβή. β)Για την διαπίστωση της γνησιότητας των δικαιολογητικών και της ακρίβειας των στοιχείων αποδέχονται την διενέργεια από τα αρμοδίως εξουσιοδοτημένα όργανα των Υπουργείων Γεωργίας και Οικονομικών ή των ευρωπαϊκών κοινοτήτων οποιουδήποτε ελέγχου που προβλέπεται από τον Κανονισμό 283/72 και την κατευθυντήρια οδηγία 77/435/Ε.Ο.Κ. συμπεριλαμβανομένων και των ελέγχων στα σχετικά έγγραφα, τα εμπορικά και λογιστικά τους βιβλία, και τους χώρους μεταποιήσεως και αποθηκεύσεως των προϊόντων. 12.Στην ανωτέρω υπεύθυνη δήλωση οι ενδιαφερόμενοι για τη λήψη της κοινοτικής ενισχύσεως για την εξαγωγή σύνθετων προϊόντων, ήτοι προϊόντων που περιέχουν περισσότερα του ενός από τα επιδοτούμενα βασικά προϊόντα, αναγράφουν επί πλέον την ποιοτική και ποσοτική σύνθεση του προϊόντος σε βασικά προϊόντα ή αναφέρονται σε συνημμένη ή ήδη κατατεθείσα στην Υ.Δ.Α.ΓΕ.Π. σχετική βεβαίωση ποιοτικής και ποσοτικής συνθέσεως του προϊόντος των σε βασικά προϊόντα. Τα στοιχεία τα σχετικά με την σύνθεση των προϊόντων τηρούνται από την Υ.Δ.Α.ΓΕ.Π. σε ειδικό μητρώο συνταγών κατά επιχείρηση και προϊόν και χρησιμοποιούνται κατά τρόπο που δεν παραβιάζει το επαγγελματικό μυστικό. 13.Η ενημέρωση σύμφωνα με την κοινοτική νομοθεσία, της αρμοδίας υπηρεσίας της Ε.Ο.Κ., καθώς και των αρμοδίων υπηρεσιών και οργανισμών των λοιπών ΚρατώνΜελών, για τις διαπιστούμενες ατασθαλίες στις εισαγωγές και εξαγωγές γεωργικών προϊόντων και την συνέχεια που δόθηκε για την καταστολή των και την είσπραξη των αχρεωστήτως καταβληθέντων ή μη εισπραχθέντων χρηματικών ποσών, ενεργείται: α)Από την Υ.Δ.Α.ΓΕ.Π., εφ’ όσον πρόκειται για περιπτώσεις αντικανονικής χορηγήσεως κοινοτικών ενισχύσεων ή μη κανονικής εισπράξεως εισφορών υπέρ του Ευρωπαϊκού Γεωργικού Ταμείου Προσανατολισμού και Εγγυήσεων (Τομέας Εγγυήσεων). β)Από την Γενική Δ/νση Τελωνείων, εφ’ όσον πρόκειται για περιπτώσεις μη κανονικής εισπράξεως δασμών γεωργικών προϊόντων ή γεωργικών εισφορών υπέρ των ιδίων πόρων της Κοινότητας. Η ισχύς της παρούσας, που θα δημοσιευτεί στην Εφημερίδα της Κυβερνήσεως, αρχίζει από 1.1.1981. 6. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ, ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 416789/5077 της 15 Δεκ. 1980/26 Μαρ. 1981 (ΦΕΚ Β΄  173) Περί διενεργείας ελέγχων κατά την εφαρμογή της Κοινής Γεωργικής Πολιτικής που αφορούν παρεμβατικές δραστηριότητες στην εσωτερική αγορά. Έχοντας υπόψη: -Το Νόμ. 400/1978 «περί Υπουργικού Συμβουλίου». -Τη Συνθήκη της Ρώμης. -Τη Συνθήκη Προσχωρήσεως της Ελλάδος στις Ευρωπαϊκές κοινότητες που κυρώθηκε με τον Νόμ. 945/79. -Την Νόμ. 992/79 «περί οργανώσεως των Διοικητικών Υπηρεσιών δια την εφαρμογήν της Συνθήκης Προσχωρήσεως της Ελλάδος στις Ευρωπαϊκές Κοινότητες και ρυθμίσεως συναφών θεσμικών και οργάνων θεμάτων. -Το Π.Δ. 433/77 «περί Οργανισμού του Υπουργείου Γεωργίας». -Τις Διατάξεις της Ελληνικής και Κοινοτικής Νομοθεσίας για τη διενέργεια πάσης φύσεως ελέγχων κατά τον προσδιορισμό της ποιότητας των γεωργικών προϊόντων, τις υφιστάμενες ανάγκες για την διενέργεια τέτοιων ελέγχων και την υπάρχουσα σχετική υποδομή της Χώρας μας, αποφασίζουμε: Όπως: (Μετά τη σελ. 182,38) Σελ. 182,39 Τεύχος 767 – Σελ. 2 Συνθήκη ΕΟΚ και Γεωργική Πολιτική 16.Α.ο.6 1.Κατά την εφαρμογή των διαφόρων παρεμβατικών δραστηριοτήτων, αρμοδιότητας της Διευθύνσεως Εσωτερικής Αγοράς της ΥΔΑΓΕΠ, αι απαραίτητοι πάσης φύσεως έλεγχοι για τον προσδιορισμό της ποιότητας των προϊόντων εδάφους, κτηνοτροφίας, αλιείας, δασοπονίας, θηραματοπονίας και παντός είδους εκτροφών, καθώς και των προερχομένων από το πρώτο στάδιο επεξεργασίας ή μεταποιήσεως αυτών, διενεργούνται, από υπηρεσιακούς φορείς ή κλιμάκια του Υπουργείου Γεωργίας ή από νομικά Πρόσωπα Δημοσίου Δικαίου εξουσιοδοτημένα από αυτό, εκτός από τους κατωτέρω ελέγχους για την εκτέλεση των οποίων δεν διατίθεται, επί του παρόντος, ο απαραίτητος τεχνικός εξοπλισμός στο Υπουργείο Γεωργίας. 2.Το γενικό Χημείο του Κράτους διενεργεί τους εξής ειδικούς ελέγχους κατά τομέα γεωργικών προϊόντων: α)Λιπαρά: -Προσδιορισμός του Κ270. -Ανίχνευση παρουσίας πυρηνελαίου σε παρθένο ελαιόλαδο. (Μέθοδος BELLIER α΄ μέθοδος VIZERN τροποποιημένη). -Ανίχνευση παρουσίας επανεστεροποιημένου ελαιολάδου κατά την μέθοδο της προσθήκης VII του Καν. (ΕΟΚ) 1058/1977. -Ανίχνευση παρουσίας ελαίων άλλης φύσεως στο παρθένο ελαιόλαδο. (Δι’ αερίου χρωματογραφίας, όπως περιγράφεται στην προσθήκη VIII του Καν. (ΕΟΚ) 1058/77. -Ανίχνευση σαπώνων δια διαπιστώσεως της αλκαλικότητας (παρουσία ή απουσία). β)Ζωοτροφές: Ειδικές περιπτώσεις αναλύσεων ζωοτροφών για τη διαπίστωση παρουσίας ορισμένων ουσιών, πέραν των δυνατοτήτων αναλύσεων από τα αντίστοιχα εργαστήρια του Υπ. Γεωργίας. γ)Οποιονδήποτε άλλον ειδικό χημικό έλεγχο που θα ήθελε ζητηθεί από την Κοινοτική Νομοθεσία. 3.Τα εργαστήρια Γαλακτοκομίας της Ανωτάτης Γεωπονικής Σχολής Αθηνών και της Γεωπονοδασολογικής Σχολής του Πανεπιστημίου Θεσσαλονίκης διενεργούν, σε συνεργασία, όπου ενδείκνυται, με φορείς του Υπουργείου Γεωργίας ή την «ΣΥΝΕΡΓΑΛ» Ε.Π.Ε. (Συνεργαζόμενα Εργοστάσια Γάλακτος) ή τον νόμιμο διάδοχό της, τους εξής ελέγχους: -Οργανοληπτικό έλεγχο βουτύρου. Σελ. 182,40 Τεύχος 767 – Σελ. 22 -Χημική ανάλυση βουτύρου (λιποπεριεκτικότητα υγρασία, περιεκτικότητα σε αλάτι κατά τα διαλαμβανόμενα στον Κανονισμό (ΕΟΚ) 985/68). -Χημική ανάλυση και οργανοληπτικό έλεγχο γάλακτος σε σκόνη τύπου SPRAY ή HATMAKER. (λιποπεριεκτικότητα, υγρασία, οξύτητα, ανίχνευση συστατικών εξουδετερώσεως οξύτητος, δοκιμή φωσφατάσης, πρόσθετα, διαλυτότητα, καθαρότητα, μικροοργανισμοί, κολοβακτηρίδια, γεύση, χρώμα, κατά τα διαλαμβανόμενα στον Κανονισμό (ΕΟΚ) 1100/68. -Οποιονδήποτε άλλον έλεγχο που θα ήθελε ζητηθεί από την κοινοτική νομοθεσία στον τομέα του γάλακτος και των γαλακτοκομικών προϊόντων για την εφαρμογή του καθεστώτος των εγγυήσεων στην εσωτερική αγορά στη Χώρα μας. 4.Το Τοξικολογικό εργαστήριο της Ιατρικής Σχολής του Πανεπιστημίου Αθηνών διενεργεί ελέγχους για τυχόν παρουσία τοξικών ουσιών σε προϊόντα φυτικής και ζωικής προελεύσεως. 16.Α.ο.6 Συνθήκη ΕΟΚ και Γεωργική Πολιτική